Diari Oficial de la Generalitat Valenciana


Sumari del DOGV 2989, del 12-05-1997 (1997/7448)

ACORD de 22 d'abril, del Govern Valencià, pel qual es declara la urgent ocupació dels béns i drets sotmesos a un expedient d'expropiació forçosa de l'Ajuntament de Catarroja.
------------------------------------------------------------------------------------------------------------------------------------------------------------------------------

### Dades del document

Número de DOGV
:   2989

Data del DOGV
:   12-05-1997

Secció del DOGV
:   ALTRES ANUNCIS - EXPROPIACIONS

Número del document
:   1997/7448


Data del document
:   22-04-1997

Organisme emissor
:   Conselleria de Presidència

Tipus de document
:   Acord

ACORD de 22 d'abril, del Govern Valencià, pel qual es declara la urgent ocupació dels béns i drets sotmesos a un expedient d'expropiació forçosa de l'Ajuntament de Catarroja.   
El Govern Valencià, en la reunió del dia 22 d'abril de 1997, adoptà l'acord següent:  
L'Ajuntament de Catarroja, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'Urbanització de l'Àrea 2 Ximeneia.  
Aquesta declaració d'urgent ocupació es justifica per les següents raons:  
1. Els immobles situats a l'av. Ramón y Cajal, números 101,105,107, 109, 116, 118, 120, 122 i 124, estan expropiant-se per tal d'obrir el c/ de la Ronda Nord que se situa paral·lel al Barranc de Xiva i l'obtenció de la qual s'ha realitzat a la zona industrial i a la part de la zona residencial mitjançant la seua inclusió en unitats d'execució, mentre que el tram que discorre pel camí Reial, que enllaça la Ronda Nord Residencial, està ocupat pels esmentats immobles, i és necessària la seua ocupació per a concloure un vial, previst com a tal en el Pla General d'Ordenació Urbana de Catarroja, aprovat definitivament per la Comissió Territorial d'Urbanisme, de 29 de març de 1988.  
2. La urgent ocupació dels immobles objecte d'expropiació és necessària per a dur a terme el desviament de la sèquia de Favara l'objecte de la qual és la millora en la xarxa de sanejament municipal. L'esmentat projecte ha de ser executat per la Conselleria d'Obres Públiques, Urbanisme i Transports, i ha estat sol·licitada la disponibilitat dels terrenys, que no és possible obtenir llevat que es declare la urgent ocupació dels immobles abans esmentats, pels quals discorre un ramal de la sèquia de Favara.  
3. Per a l'execució del Projecte del desviament de la sèquia de Favara l'import del qual està subvencionat per la Conselleria d'Obres Públiques, Urbanisme i Transports, inclòs en el cicle del Pla Hidrològic, s'ha sol·licitat la disponibilitat del sòl on s'ubiquen els immobles del c/ Ramón y Cajal, Fase I i Fase II, objecte d'expropiació; de manera que sense la urgent ocupació del sòl serà impossible la canalització de les sèquies de Favara, i per tant el sanejament de la xarxa de clavegueram municipal.  
4. A més és procedent sol·licitar la urgent ocupació dels esmentats immobles basant-se en el fet que segons el Projecte d'urbanització municipal en l'àrea 2 Ximeneia, aprovat definitivament per l'Ajuntament en Ple, en sessió de data 28 d'octubre de 1996, la seua execució no pot desenvolupar-se si no s'ocupa el sòl dels immobles objecte d'expropiació, segons informes tècnics.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, i algunes van presentar al·legacions que han estat resoltes pel ple de la Corporació. Consta l'aprovació del projecte tècnic d'obres i l'acta de replanteig.  
Per tot això, i de conformitat amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Presidència, el Govern Valencià  
ACORDA  
Declarar la urgent ocupació dels béns i drets sotmesos a l'expedient d'expropiació forçosa instruït per l'Ajuntament de Catarroja per a l'execució del Projecte d'Urbanització Àrea 2 Ximeneia.  
Relació concreta de béns a expropiar, situats a l'avinguda Ramón y Cajal:  
Núm. 1  
Titular: Sr. Miguel Ros Lucio.  
Descripció de la parcel·la: Casa núm. 99.  
Objecte a expropiar (m2): 43'76.  
Núm. 2  
Titular: Sr. José Llobera Cortina  
Descripció de la parcel·la: casa núm. 101  
Objecte a expropiar (m2): 101'92  
Núm. 3  
Titular: Sr. Tomàs Chirivella Muñoz  
Descripció de la parcel·la: casa núm. 103  
Objecte a expropiar (m2): 100'43   
Núm. 4  
Titular: Sr. José Torres Lacárcel  
Descripció de la parcel·la: casa núm. 105  
Objecte a expropiar (m2): 100'91   
Núm. 5  
Titular: Sr. José Alcoy Raga  
Descripció de la parcel·la: casa núm. 107  
Objecte a expropiar (m2): 102'77   
Núm. 6  
Titular: Sr. José Pérez Chilet  
Descripció de la parcel·la: casa núm. 109  
Objecte a expropiar (m2): 103'88   
Núm. 7  
Titular: Sr. Severino Comes Martínez.  
Descripció de la parcel·la: casa núm. 116  
Objecte a expropiar (m2): 30.  
Núm. 8  
Titular: Sr. Vicente Comes Martínez  
Descripció de la parcel·la: casa núm. 118  
Objecte a expropiar (m2): 169'19  
Núm. 9  
Titular: Sra. Concha Comes Pellicer  
Descripció de la parcel·la: casa núm. 120  
Objecte a expropiar (m2): 211   
Núm. 10  
Titular: Sr. Francisco Comes Martínez  
Descripció de la parcel·la: casa núm. 122  
Objecte a expropiar (m2): 257   
Núm. 11  
Titular: Sr. Ernesto Costa Ferrer  
Descripció de la parcel·la: casa núm. 124  
Objecte a expropiar (m2): 246   
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament de la Llei d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit davant l'Ajuntament de Catarroja les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord, que posa fi a la via administrativa, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que les persones interessades puguen interposar qualsevol altre recurs que consideren oportú.  
València, 22 d'abril de 1997  
El conseller secretari del Govern Valencià,  
JOSÉ JOAQUÍN RIPOLL SERRANO